Лоўчэн Цэціне (гандбольны клюб)

«**Ло́ўчэн**» () — чарнагорскі гандбольны клюб з Цэціне, створаны ў 1949 годзе. Выступае ў нацыянальным чэмпіянаце. «Лоўчэн» — найбольш пасьпяховы чарнагорскі клюб і адзіны з Чарнагорыі, які перамагаў у югаслаўскіх чэмпіянатах.

## Мінуўшчына
ГК «Лоўчэн» створаны ў 1949 року ў складзе спартовага клюбу «Лоўчэн». Узыходжаньне пачалося з 1980-х гадоў, калі «Лоўчэн» замацаваўся ў другой югаслаўскай лізе. У другой палове 80-х «Лоўчэн» стаў першым мужчынскім клюбам з Чарнагорыі, які трапіў у Першую лігу Югаславіі.

Першы свой сэзон (1988—1989) у найвышэйшым дывізіёне клюб з Лоўчэну скончыў на 6-м месцы. Згуляўшы ў першай лізе 3 сэзоны, па выніках сэзону 1990—1991 рокаў «Лоўчэн» вылецеў у ніжэйшую лігу, адкуль вярнуўся ў 1995. Гэтым разам чарнагорцы дабіліся большага посьпеху. Ужо ў першым сэзоне яны занялі ў чэмпіянаце другое месца, што ўпершыню дало ім магчымасьць удзельнічаць у эўрапейскім спаборніцтве. Два наступныя сэзоны клюб таксама займаў прызавыя месцы ў саюзным чэмпіянаце і даходзіў да чвэрцьфіналаў эўрапейскіх Кубку гарадоў і Кубку ЭГФ.

17 траўня 2000 «Лоўчэн» упершыню атрымаў тытул чэмпіёна Югаславіі і атрымаў магчымасьць выступіць у Лізе чэмпіёнаў. Сэзон 2000—2001 рокаў стаў самым пасьпяховым у ягонай гісторыі. «Лоўчэн» заняў першае месца ў групе D і дайшоў да чвэрцьфіналу Лігі чэмпіёнаў, а на мясцовым узроўні другім разам заваяваў чэмпіёнства.

У сэзоне 2001—2002 рокаў «Лоўчэн» ізноў выступаў у Лізе чэмпіёнаў, упершыню заваяваў Кубак Югаславіі, а ў чэмпіянаце саступіў у трох драматычных матчах сэрыі плэй-оф бялградзкаму «Партызану» (24:23, 24:25, 24:25). Праз рок чарнагорцы паўтарылі посьпех у Кубку Югаславіі.

Пасьля абвяшчэньня незалежнасьці Чарнагорыі «Лоўчэн» стаў першым пераможцам нацыянальнага чэмпіянату, скончыўшы сэзон 2006—2007 рокаў з вынікам 18 перамог, 1 нічыя, 1 параза. Аднак у 2007—2011 яны ня здолелі ніводнага разу заваяваць чэмпіёнскі тытул, хоць тройчы станавіліся ўладальнікамі кубку краіны.

Урэшце ў сэзонах 2011/12 і 2012/13 рокаў клюб двойчы зрабіў дубаль, прычым у апошнім сэзоне паказаў абсалютны вынік, атрымаўшы перамогі ва ўсіх 21 матчах чэмпіянату і кубку.

## Дасягненьні

### Нацыянальныя спаборніцтвы
Чэмпіянат Чарнагорыі:
* 10 ×  — 2007, 2012, 2013, 2014, 2015, 2018, 2019, 2020, 2021, 2023 
* 6 ×  — 2008, 2009, 2011, 2016, 2017, 2022
* 1 ×  — 2010

Чэмпіянат Саюзнай рэспублікі Югаславія і Сэрбіі й Чарнагорыі:
* 2 ×  — 2000, 2001
* 4 ×  — 1997, 1999, 2002, 2003
* 2 ×  — 1998, 2006

Кубак Чарнагорыі:
* 12 ×  — 2009, 2010, 2011, 2012, 2013, 2014, 2015, 2017, 2018, 2020, 2021, 2022

Кубак Саюзнай рэспублікі Югаславія і Сэрбіі й Чарнагорыі:
* 2 ×  — 2002, 2003

### Міжнародныя спаборніцтвы
**[[Ліга чэмпіёнаў ЭГФ|Ліга чэмпіёнаў]]**:
* 2000/01: чвэрцьфінал
* 2001/02: групавы этап
* 2012/13: групавы этап

**[[Кубак уладальнікаў кубкаў ЭГФ|Кубак уладальнікаў кубкаў]]**:
* 2002/03: 1/8 фіналу
* 2003/04: 1/8 фіналу
* 2005/06: 1/16 фіналу
* 2009/10: 1/16 фіналу
* 2010/11: 1/16 фіналу
* 2011/12: 1/16 фіналу

**[[Кубак ЭГФ]]**:
* 1997/98: 1/16 фіналу
* 1999/00: 1/4 фіналу
* 2007/08: 1/16 фіналу
* 2008/09: 1/8 фіналу
* 2010/11: 1/16 фіналу
* 2012/13: другі адборачны раўнд
* 2013/14: першы адборачны раўнд
* 2015/16: першы адборачны раўнд
* 2019/20: першы адборачны раўнд

**[[Кубак выкліку ЭГФ|Кубак выкліку]]**:
* 2006/07: 1/4 фіналу

**[[Кубак гарадоў ЭГФ|Кубак гарадоў]]**:
* 1998/99: 1/4 фіналу

## Вонкавыя спасылкі
* Профіль на бачыне СЭГА-лігі
* Профіль на бачыне the-sports.org

Катэгорыя:Чарнагорскія гандбольныя клюбы
Катэгорыя:Цэціне